Dons Ross

**Donalds Džeimss Ross** (dzimis 1960. gada 19. novembrī, Monreālā), pazīstams kā **Dons Ross**, ir kanādiešu *fingerstyle* tehnikas ģitārists. Viņš izceļas ar savu emocionālo un intensīvo ģitārspēli, spēlējot pielieto dažādas tehnikas.

Rosa mūzikā jaušams blūzs, džezs, tradicionālā un klasiskā mūzika, kas kopā veido sajaukumu, kas, kā Dons pats izsakās, ir līdzīgs "*heawy wood*". Ross ir vienīgais divkārtējais *ASV Nacionālā Fingerstyle ģitāras čempionāta* uzvarētājs (1988. un 1996. g.). Viņa albums *Huron Street* nominācijā *New Age stila izpildītāji* iekļuva starp desmit labākajiem žurnālā *Billboard*.

## Dzīves gājums

Ross studēja komponēšanu mūzikas fakultātē, Jorkas Universitātē (Toronto), kopā ar Deividu Mottu, Džeimsu Tenniju un Filu Verrenu. Pēc bakalaura grāda iegūšanas 1983. gadā, viņš studēja filozofiju Sv. Hiacintes koledžā un Granbija Seminārā (Masačūsetsa). Tad viņš nolēma atmest visas nodarbes un kļūt par mūziķi.

1986. g. Ross izlaida savu pirmo albumu *Kehewin*, kļūdams par pilna laika mūziķi. 1986. un 1987. g. viņš uzstājās duetā ar savu sievu, dziedātāju Kelliju Makgovanu, vēlāk — trijatā (grupa *Harbord Trio*) ar Kelliju un vijolnieku Oliveru Šroeru. Tajā laikā viņš bija džeza kvarteta *Eye Music* loceklis. Viņš sacerēja mūziku vairākām teātra izrādēm Toronto, tāpat ir arī komponējis mūziku CBC radio seriālam *Dead Dog Café*. 1987. g. dažas no viņa kompozīcijām atskaņoja Toronto Simfoniskais orķestris.

Pēc diviem nesekmīgiem mēģinājumiem, 1988. g. viņš uzvarēja amerikāņu festivālā *Walnut Valley Festival*, pēc kā ieguva kontraktu ar *Duke Street Records* (Toronto). Tajā viņš izlaida savus nākamos divus albumus — *Bearing Straight* (1989) un *Don Ross* (1990). Kopš tā laika viņš ir izlaidis vairākus, lielākoties instrumentālus kompaktdiskus, dažos no tiem iedziedot. Viņš publicēja trīs ģitārspēles instrukcijas videomateriālus, vairākas transkripcijas un grāmatu, kā arī darbojās žurnālā *Canadian Musician*. Folkfestivālā, kas norisinājās Ontārio konsīlijā, viņš kopā ar sievu Kelliju uzvarēja, un 1996. g. (*Walnut Valley Festival*) — atkārtoti. Kopš 1997. g. viņš darbojas *Don Ross Cannington Guitar Weekend*, kā ģitārspēles skolotājs.

2001. g. viņa sieva Kellija nomira, atstājot Donu un bērnus. 2005. g. viņš apprecēja kanādiešu dziedātāju un vairāku dziesmu autori Brūki Milleri.

Dons Ross bija pirmais mākslinieks, kas parakstījis līgumu ar neatkarīgo ierakstu kompāniju Candyrat Records (2005). Vēl ar šo kompāniju slavu sasnieguši tādi pasaulē pazīstami mākslinieki, kā Endijs Makijs, Nikolass Berrons, Entonijs Dofūrs, *The Reign of Kindo* un Dona sieva Brūke Millere.

Ross kopā ar grupu ir veicis trīs koncerttūrejas, pēdējais no tiem notika 2006. gadā. Grupa sastāv no starptautiskiem māksliniekiem, iekļaujot kantrimūziķi — maestro Denu Krāru, akustisko ģitāristu Beppi Gambettu un ķeltu tautas stila ģitāristu Toniju Makmanusu.

Ross lielākoties uzstājas vienatnē, dažreiz kopā ar Endiju Makiju, Brūki Milleri un basistu Džordanu O`Konoru.
Kopš 2010. gada Ross ir Delhausijas Universitātes profesors, māca ģitāras vēsturi un spēles tehniku, atlicinot laiku arī profesionālai nodarbei.

## Iedvesmotāji un tehnika

Kā galvenos iedvesmotājus Ross min Brūsu Kokburnu, Džonu Renbornu, Pjēru Bensusanu, Keitu Džaretu, Egberto Gismonti un Petu Metheniju. Dziesma *Michael, Michael, Michael* ir veltīta Mihaelam Hedžam, tāpat Ross ir veidojis dažādas šī mākslinieka kaverversijas. Donalda progresīvā tehnika un specifiskā ritma izjūta mikslī ar netradicionālām idejām padara viņu par ievērojamu mākslinieku. Viņš bieži pielieto uzsišanas tehnikas un, spēlējot ar īkšķi, rada juceklīgas skaņas. Viņa garie akrila nagi ģitārai piešķir asu, bet tīru skaņu.

Savā profesionālās karjeras sākumā Dons Ross spēlēja uz ģitāras Lowden S—10 (izgatavojis Džoržs Lovdens), bet kopš 1997. gada spēlē uz Lowden O—10. Šodien viņš spēlē uz speciālām ģitārām (ražotājs Marks Beneteaus, Ontārio). Šad tad viņš spēlē uz baritona ģitārām (M. Beneteaus) vai arī speciālas 7—stīgu ģitāras (ražotājs Oskars Grafs, luterānis no Ontārio)

## Albumi

### Viens un/vai divatā
* 1989: *Bearing Straight*, Duke Street Records
* 1990: *Don Ross*, Duke Street Records
* 1992: *Three Hands*, Duke Street Records
* 1995: *This Dragon Won’t Sleep*, Sony Canada
* 1996: *Wintertide*, Sony Canada
* 1997: *Loaded, Leather, Moonroof*, Sony Canada
* 1999: *Passion Session*, Narada Masters of Acoustic Guitar
* 2001: *Huron Street*, Narada Productions
* 2003: *Robot Monster*, Narada Productions
* 2005: *Music for Vacuuming*, CandyRat
* 2006: *Live in Your Head*, Goby Fish
* 2008: *The Thing That Came From Somewhere*, CandyRat, (Don Ross & Andy Mckee)
* 2009: *Any Colour*, Goby Fish
* 2010: *Breakfast For Dogs*, CandyRat

### Grupā
* 1990: Harbord Trio (Dons Ross/Kellija Makgovana/Olivers Šrorers), *Circle of Stone*, Familiar Music
* 2003: Men of Steel (Dons Ross/Beppe Gambetta/Dens Krarijs/Tonijs Makmanus), *Live: The Art of the Steel-String Guitar*, Thunderation Music
* 2006: Men of Steel (Dons Ross/Beppe Gambetta/Dens Krarijs/Tonijs Makmanus), *Four Way Mirror*, Goby Fish

### Izdotie DVD
* 2004: *Don Ross: Live*, Candyrat
* 2006: *Don Ross/Andy McKee/Michael Manring: Live in Toronto*, Candyrat

## Atsauces

## Ārējās saites
* Don Ross Biography by Betty Nygaard King . Accessed on November 10, 2007.
* Don Ross Biography at his website. Accessed on November 10, 2007.